CELEX: 32020D0903
Language: el
Date: 2020-06-29 00:00:00
Title: Απόφαση (ΚΕΠΠΑ) 2020/903 του Συμβουλίου της 29ης Ιουνίου 2020 για την τροποποίηση της απόφασης 2013/233/ΚΕΠΠΑ σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya)

30.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 207/32
               
            
         ΑΠΟΦΑΣΗ (ΚΕΠΠΑ) 2020/903 ΤΟΥ ΣΥΜΒΟΥΛΙΟΥ
         της 29ης Ιουνίου 2020
         για την τροποποίηση της απόφασης 2013/233/ΚΕΠΠΑ σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 22 Μαΐου 2013, το Συμβούλιο εξέδωσε την απόφαση 2013/233/ΚΕΠΠΑ (1), με την οποία συστάθηκε η αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya).
                  
               
                     (2)
                  
                  
                     Στις 17 Δεκεμβρίου 2018, το Συμβούλιο εξέδωσε την απόφαση (ΚΕΠΠΑ) 2018/2009 (2), με την οποία παρατάθηκε η εντολή της EUBAM Libya έως τις 30 Ιουνίου 2020.
                  
               
                     (3)
                  
                  
                     Στις 16 Απριλίου 2020, η Επιτροπή Πολιτικής και Ασφάλειας («ΕΠΑ») συμφώνησε ότι, λόγω της πανδημίας της COVID-19, η EUBAM Libya θα πρέπει να παραταθεί κατά ένα έτος με την ίδια εντολή, η οποία μπορεί να επανεξεταστεί όταν το επιτρέψουν οι συνθήκες.
                  
               
                     (4)
                  
                  
                     Στις 14 Μαΐου 2020, η ΕΠΑ συμφώνησε επιπλέον ότι ο κ. Vincenzo TAGLIAFERRI, ο οποίος διορίστηκε αρχηγός αποστολής στις 30 Αυγούστου 2016 με την απόφαση (ΚΕΠΠΑ) 2016/1634 της Επιτροπής Πολιτικής και Ασφάλειας (3) και του οποίου η εντολή έχει παραταθεί επανειλημμένα, πιο πρόσφατα δε έως τις 30 Ιουνίου 2020 με την απόφαση (ΚΕΠΠΑ) 2019/2077 της Επιτροπής Πολιτικής και Ασφάλειας (4), θα πρέπει να συνεχίσει να ασκεί τα καθήκοντα αυτά έως τις 30 Σεπτεμβρίου 2020.
                  
               
                     (5)
                  
                  
                     Η απόφαση 2013/233/ΚΕΠΠΑ θα πρέπει, επομένως, να τροποποιηθεί αναλόγως.
                  
               
                     (6)
                  
                  
                     Η EUBAM Libya θα διεξαχθεί υπό συνθήκες οι οποίες ενδέχεται να επιδεινωθούν και θα μπορούσαν να παρεμποδίσουν την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2013/233/ΚΕΠΠΑ τροποποιείται ως εξής:
            
                        1)
                     
                     
                        στο άρθρο 6, προστίθεται η ακόλουθη παράγραφος:
                        
                           «8.   Αρχηγός αποστολής για την περίοδο από 1ης Ιουλίου 2020 έως 30 Σεπτεμβρίου 2020 είναι ο κ. Vincenzo TAGLIAFERRI.»,
                        
                     
                  
                        2)
                     
                     
                        στο άρθρο 13 παράγραφος 1, το έκτο εδάφιο αντικαθίσταται από το ακόλουθο κείμενο:
                        «Το ποσό δημοσιονομικής αναφοράς που προορίζεται να καλύψει τις δαπάνες της EUBAM Libya από την 1η Ιανουαρίου 2019 έως τις 30 Ιουνίου 2021 ανέρχεται σε 60 038 863,03 EUR.»,
                     
                  
                        3)
                     
                     
                        στο άρθρο 16, το δεύτερο εδάφιο αντικαθίσταται από το ακόλουθο κείμενο:
                        «Εφαρμόζεται έως τις 30 Ιουνίου 2021.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 29 Ιουνίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  Απόφαση 2013/233/ΚΕΠΠΑ του Συμβουλίου, της 22ας Μαΐου 2013, σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya) (ΕΕ L 138 της 24.5.2013, σ. 15).
         
            (2)  Απόφαση (ΚΕΠΠΑ) 2018/2009 του Συμβουλίου, της 17ης Δεκεμβρίου 2018, για την τροποποίηση και παράταση της απόφασης 2013/233/ΚΕΠΠΑ σχετικά με την αποστολή συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya) (ΕΕ L 322 της 18.12.2018, σ. 25).
         
            (3)  Απόφαση (ΚΕΠΠΑ) 2016/1634 της Επιτροπής Πολιτικής και Ασφάλειας, της 30ής Αυγούστου 2016, σχετικά με τον διορισμό του αρχηγού αποστολής της αποστολής συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya) (EUBAM Libya/1/2016) (ΕΕ L 243 της 10.9.2016, σ. 10).
         
            (4)  Απόφαση (ΚΕΠΠΑ) 2019/2077 της Επιτροπής Πολιτικής και Ασφάλειας, της 28ης Νοεμβρίου 2019, για την παράταση της θητείας του αρχηγού της αποστολής συνδρομής της Ευρωπαϊκής Ένωσης στη Λιβύη για την ολοκληρωμένη διαχείριση των συνόρων (EUBAM Libya) (EUBAM Libya/1/2019) (ΕΕ L 316 της 6.12.2019, σ. 32).